રેલવે એ આદેશને દિલ્હી સ્ટેટ કમિશનમાં પડકાર્યો હતો. ફરિયાદ એક વર્ષ બાદ કાનૂની નોટિસ આપ્યા પછી કરવામાં આવી હતી. માત્ર પૈસા કઢાવવા આમ થયું હતું. સ્ટેટ કમિશને વાતને નકારી કાઢી હતી. ગ્રાહક સુરક્ષા ધારામાં ફરિયાદ કરવા બે વર્ષનો સમય છે. આથી ફરિયાદ યોગ્ય સમયમાં થઈ છે, તેમ નક્કી થયું હતું. સ્ટેટ કમિશને એ વાતની નોંધ લીધી હતી કે રિઝર્વ કંપાર્ટમેન્ટમાં ટોળું ઘૂસી ગયું હતું તે વાતનો ટિકિટ એકઝામિનર દ્વારા સ્વીકાર થયો છે. અંબાલા સ્ટેશને તેમને દૂર કરવામાં આવ્યા હતા. કમિશને જણાવ્યું કે ટિકિટ એકઝામિનરની હાજરી હતી તે વાત પુરવાર કરે છે. સ્ટેટ કમિશને જણાવ્યું કે રેલવેની ફરજમાં છે કે અનધિકૃત વ્યક્તિને રિઝર્વ કોચમાં દાખલ થતી રોકવી તેમ થયું નહોતું તે વાત પુરવાર કરે છે કે રેલવેની સેવામાં ખામી હતી. આથી ૧૬-૩-૨૦૧૭ના બૅન્ચના સલમા નૂર અને જસ્ટિસ વીણા બિરબલે વળતર માટે રેલવેને જવાબદાર ગણી હતી.